
24-TA-2574: Noteikumu projekts (Jauns)
Valsts izglītības attīstības aģentūras nolikums
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Noteikumu projekts
 Valsts izglītības attīstības centra nolikums
	Iebildums (VK - 09.12.2024.)
Tā kā ministrijas izvēlētais iestāžu reorganizācijas risinājums ir netipisks, jo paredz divus posmus, tad Valsts kanceleja jautājumu par jaunās iestādes nosaukumu un tā maiņu analizēja padziļināti. Nav atbalstāma atkārtota iestādes nosaukuma maiņa īsā laika periodā, ņemot vērā, ka atkārtoti mainot iestādes nosaukumu: 
- veidojas lielākas administratīvās izmaksas ar iestādes identitāti saistīto dokumentu un vizuālās identitātes materiālu sagatavošanu; 
- tiek radīts nevajadzīgs slogs ministrijas un iestādes darbiniekiem divu gadu laikā divas reizes veicot ar nosaukuma maiņu saistītus grozījumus gan ministrijas, gan iestādes iekšējos normatīvajos aktos; 
- tiek radīts nevajadzīgs slogs ministrijas darbiniekiem divu gadu laikā divas reizes veicot grozījumus ārējos normatīvajos aktos, saistībā ar iestādes nosaukuma maiņu; 
- tiek radīts nevajadzīgs slogs valsts pārvaldes iestādēm, kas piedalās starpinstitucionālās saskaņošanas procesā, kā arī Ministru kabinetam un Saeimai divas reizes divu gadu laikā veikt grozījumus normatīvajos aktos, saistībā ar iestādes nosaukuma maiņu; 
- bieža iestādes nosaukuma maiņa neveido labu priekšstatu par jauno iestādi tās esošajiem un potenciālajiem klientiem un sadarbības partneriem, tostarp ārvalstīs un ārvalstu institūcijām, kas uztur publiski pieejamas datu bāzes ar sadarbības partneru kontaktinformāciju. 
Ņemot vērā iepriekšminētos apsvērumus, kas liecina, ka ministrija šajā jautājumā nevadās no labas pārvaldības principiem, īpaši attiecībā uz efektīvu un racionālu budžeta līdzekļu izmantošanu (kas tostarp attiecas uz darbinieku atalgojumu par laiku, kas tiek pavadīts pēc būtības lieku darbību veikšanai) aicinām ministriju jau šobrīd noteikt un sākt lietot iestādes jauno nosaukumu no reorganizācijas sākuma, tādā veidā nodrošinot, ka iestādes nosaukuma maiņa notiek tikai vienreiz.  
Piedāvātā redakcija
-
	Ņemts vērā
Ministru kabineta 2024. gada 30. jūlija rīkojuma Nr. 635 “Par Valsts izglītības attīstības aģentūras pārveidošanu un Valsts izglītības satura centra un Jaunatnes starptautisko programmu aģentūras likvidāciju” (turpmāk arī - Rīkojums) 6.2. apakšpunktā Izglītības un zinātnes ministrijai (turpmāk - ministrija) dots uzdevums sagatavot un izglītības un zinātnes ministram iesniegt noteiktā kārtībā Ministru kabinetā arī šādus ar Rīkojumu saistītos tiesību aktu projektus - līdz 2025. gada 1. septembrim tiesību aktu projektus, kurus nepieciešams mainīt saistībā ar Rīkojuma 1.2. apakšpunktā minēto Jaunatnes starptautisko programmu aģentūras likvidāciju. Izpildot minēto Rīkojuma 6.2. apakšpunktā ministrijai doto uzdevumu, ministrija līdz 2025. gada 1. septembrim izstrādās grozījumus jau spēkā esošajā tiesību aktā “Valsts izglītības attīstības aģentūras nolikums”, attiecīgi papildinot jaunās iestādes funkcijas un uzdevumus ar tām jaunās iestādes funkcijām un uzdevumiem, kas pēc Jaunatnes starptautisko programmu aģentūras likvidācijas tiks nodotas jaunajai iestādei. Attiecīgi, ņemot vērā to, ka jaunās iestādes darbības mērķis tiks papildināts ar valsts politikas jaunatnes jomā īstenošanu tieši reorganizācijas otrajā posmā, jaunās iestādes nosaukumu plānots mainīt reorganizācijas otrajā posmā (nevis pirmajā posmā vai abos posmos) (tai skaitā, lai nenotiktu atkārtota jaunās iestādes nosaukuma maiņa īsā laika periodā, lai neveidojas lielākas administratīvās izmaksas saistībā ar dokumentu un vizuālās identitātes materiālu, kas saistīti ar jaunās iestādes identitāti, sagatavošanu u.c.).
	 Valsts izglītības attīstības aģentūras nolikums

	2.
	Noteikumu projekts
 Valsts izglītības attīstības centra nolikums
	Iebildums (VK - 20.11.2024.)
Ņemot vērā to, ka reorganizācija notiek divos posmos, lai nebūtu atkārtoti jāmaina / jāprecizē iestādes nosaukums tajā iekļaujot jaunatnes jomu (arī pašreizējā redakcijā gan pie iestādes funkcijām, gan uzdevumiem ir iekļauts darbs ar jaunatnes jomas jautājumiem), aicinām izvērtēt iespēju to izdarīt jau tagad, tādējādi izvairoties no biežas nosaukumu maiņas un ar to saistītajām administratīvajām izmaksām, kā arī jau sākotnēji veidojot skaidru organizācijas vizuālo identitāti utt. Gadījumā, ja iestādes nosaukums netiek precizēts, lūdzam iekļaut anotācijā skaidrojumu vai to ir paredzēts veikt reorganizācijas otrajā posmā.
Piedāvātā redakcija
-
	Ņemts vērā
Izvērtēta iespēja precizēt iestādes nosaukumu. Ņemot vērā to, ka ministrija līdz 2025. gada 1. septembrim izstrādās grozījumus jau spēkā esošajā tiesību aktā “Valsts izglītības attīstības aģentūras nolikums”, attiecīgi papildinot jaunās iestādes funkcijas un uzdevumus ar tām jaunās iestādes funkcijām un uzdevumiem, kas pēc Jaunatnes starptautisko programmu aģentūras likvidācijas tiks nodotas jaunajai iestādei, jaunās iestādes nosaukumu plānots precizēt reorganizācijas otrajā posmā. Anotācijā iekļauts skaidrojums: "Attiecīgi, ņemot vērā to, ka jaunās iestādes darbības mērķis tiks papildināts ar valsts politikas jaunatnes jomā īstenošanu tieši reorganizācijas otrajā posmā, jaunās iestādes nosaukumu plānots mainīt reorganizācijas otrajā posmā (nevis pirmajā posmā vai abos posmos) (tai skaitā, lai nenotiktu atkārtota jaunās iestādes nosaukuma maiņa īsā laika periodā, lai neveidojas lielākas administratīvās izmaksas saistībā ar dokumentu un vizuālās identitātes materiālu, kas saistīti ar jaunās iestādes identitāti, sagatavošanu u.c.)".
	 Valsts izglītības attīstības aģentūras nolikums

	3.
	Noteikumu projekts
 Valsts izglītības attīstības centra nolikums
	Iebildums (VK - 20.11.2024.)
Vēršam uzmanību, ka minētais projekts nevar tikt atzīts par steidzamu, jo saskaņā ar Ministru kabineta 2021. gada 7. septembra noteikumu Nr. 606 "Ministru kabineta kārtības rullis" 55.2. apakšpunktu steidzamības kārtību var piemērot tikai izņēmuma gadījumā, ja jautājumu nepieciešams risināt nekavējoties saistībā ar tādu valstij nelabvēlīgu seku iestāšanos, kas skar būtiskas sabiedrības intereses vai valsts starptautiskās, finanšu, ekonomiskās vai drošības intereses. Steidzamība jāpamato pēc būtības, norādot konkrētās nelabvēlīgās sekas. Par steidzamības pamatu netiek uzskatīts iepriekš laikus zināma uzdevuma izpildes termiņa kavējums.
Ievērojot minēto, par steidzamības pamatojumu nevar būt tas, ka "dots uzdevums sagatavot un izglītības un zinātnes ministram iesniegt noteiktā kārtībā Ministru kabinetā [..] tiesību aktu projektus – līdz 2024.gada 1.decembrim", kas pēc būtības ir iepriekš laikus zināma uzdevuma izpildes termiņa kavējums.
Piedāvātā redakcija
-
	Ņemts vērā
Tiesību akta lietas (ID: 24-TA-2574) pasē svītrota norāde uz steidzamību.
	 Valsts izglītības attīstības aģentūras nolikums

	4.
	Noteikumu projekts
3.4. nodrošināt plašākas mācīšanās pieredzi bērniem un jauniešiem;
	Iebildums (TM - 20.11.2024.)
Lūdzam izvērtēt nepieciešamību precizēt šo funkciju, jo nav saprotams, ko tā sevī ietver. Tāpat lūdzam papildināt projekta anotāciju ar šīs funkcijas izvērstāku skaidrojumu, ņemot vērā, ka patreiz šāda funkcija nav paredzēta nedz Valsts izglītības satura centram, nedz  Valsts izglītības attīstības aģentūrai.
Piedāvātā redakcija
-
	Ņemts vērā
Izvērtēta nepieciešamība precizēt funkciju. Projekta anotācija papildināta ar funkcijas izvērstāku skaidrojumu: "Projektā citstarp noteiktas, piemēram, šādas Valsts izglītības attīstības aģentūras funkcijas un uzdevumi: 1) nodrošināt plašākas mācīšanās pieredzi bērniem un jauniešiem. Ar plašāko mācīšanās pieredzi Projekta 3.4. apakšpunktā tiek saprasta vērtībās balstītu ieradumu veidošana mērķtiecīgi organizētā izglītības procesā, attīstot karjeras vadības prasmes, sekmējot mācību saturā sasniedzamos rezultātus, sniedzot jaunu sociāli emocionālu pieredzi un veicinot talantu attīstību un pilsonisko līdzdalību. Plašākas mācīšanās pieredze ietver karjeras attīstības atbalstu (informēšanu, karjeras izglītību un konsultēšanu), interešu izglītības piedāvājumu un neformālo izglītību; (..)".
	3.4. nodrošināt plašākas mācīšanās pieredzi bērniem un jauniešiem;

	5.
	Noteikumu projekts
3.8. nodrošināt profesionālo kvalifikāciju sistēmas izstrādi, pilnveidi un attīstību;
	Iebildums (TM - 20.11.2024.)
Lūgums precizēt šo funkciju, norādot, uz kādu profesionālās kvalifikācijas sistēmas izstrādi tā attiecas.
Piedāvātā redakcija
-
	Ņemts vērā
Funkcija ir precizēta, to papildinot.
	3.8. nodrošināt profesionālo kvalifikāciju sistēmas (Latvijas kvalifikāciju ietvarstruktūras pirmais, otrais, trešais, ceturtais, piektais, sestais, septītais un astotais profesionālās kvalifikācijas līmenis) izstrādi, pilnveidi un attīstību;

	6.
	Noteikumu projekts
4.32. īsteno un nodrošina individuālo mācību kontu pieejas attīstību un pilnveidi;
	Iebildums (TM - 20.11.2024.)
Lūdzam skaidrot projekta anotācijā šī uzdevuma būtību un tā sasaisti ar kādu no veicamajām funkcijām.
Piedāvātā redakcija
-
	Ņemts vērā
Papildināta projekta anotācija, skaidrojot uzdevuma būtību un tā sasaisti ar funkciju: "Projektā citstarp noteiktas, piemēram, šādas Valsts izglītības attīstības aģentūras funkcijas un uzdevumi: (..) 2) īstenot un nodrošināt individuālo mācību kontu pieejas attīstību un pilnveidi. Projekta 4.33. apakšpunktā noteiktā uzdevuma ietvaros ir paredzēts izveidot un normatīvajos aktos nostiprināt ilgtspējīgu un sociāli atbildīgu atbalsta sistēmu pieaugušo izglītībai, attiecībā uz indivīdiem, radot plašākas iespējas un tiesības nodarbinātajiem piedalīties izglītībā. Minētais uzdevums ir saistīts ar un nodrošina Projekta 3.12. apakšpunktā ietvertās funkcijas “nodrošināt pieaugušo izglītības politikas īstenošanu, sistemātisku un inovatīvu risinājumu attīstību, veicinot pieaugušo iesaisti mūžizglītībā atbilstoši indivīda un darba devēja vajadzībām un nākotnes tirgus prasībām” izpildi".
	4.33. īsteno un nodrošina individuālo mācību kontu pieejas attīstību un pilnveidi;

	7.
	Noteikumu projekts
6. Šo noteikumu 3. punktā minētās funkcijas centrs veic atbilstoši izglītības un zinātnes ministra apstiprinātajai centra darbības stratēģijai un gada darba plānam.
	Iebildums (VK - 20.11.2024.)
Saskaņā ar Ministru kabineta 2014. gada 2. decembra noteikumu Nr. 737 "Attīstības plānošanas dokumentu izstrādes un ietekmes izvērtēšanas noteikumi" 54. un 57. punktu institūcijas darbības stratēģiju un gada darba plānu apstiprina institūcijas vadītājs, ja normatīvajos aktos nav noteikts citādi. 
Vēršam uzmanību, ka Ministru kabineta 2015. gada 28. aprīļa instrukcija Nr. 3 "Kārtība, kādā izstrādā un aktualizē institūcijas darbības stratēģiju un novērtē tās ieviešanu", kas paredzēja, ka institūcijas darbības stratēģiju apstiprina attiecīgais Ministru kabineta loceklis, šobrīd vairs nav spēkā. Institūciju stratēģiju izstrāde šobrīd tiek veikta saskaņā ar Ministru kabineta 2022. gada 1. februāra instrukciju Nr. 1 "Kārtība, kādā izstrādā un aktualizē institūcijas darbības stratēģiju un novērtē tās ieviešanu". Vadlīnijās "Stratēģiskās plānošanas vadlīnijas valsts pārvaldes iestādēm" norādīts, ka institūcijas darbības stratēģiju apstiprina attiecīgās institūcijas vadītājs, proti, tas, kurš šo rīko izmantos (vadlīnijas pieejamas: https://www.mk.gov.lv/lv/media/12837/download?attachment).
Ievērojot minēto, aicinām precizēt šo punktu vai attiecīgi noteikumu projekta anotācijā skaidrot, kāpēc Valsts izglītības attīstības centra darbības stratēģiju un darba plānu apstiprinās izglītības un zinātnes ministrs nevis institūcijas vadītājs. 
Piedāvātā redakcija
-
	Ņemts vērā
Tiesību norma ir precizēta.
	6. Šo noteikumu 3. punktā minētās funkcijas aģentūra veic atbilstoši aģentūras direktora apstiprinātajai aģentūras darbības stratēģijai un gada darba plānam.

	8.
	Noteikumu projekts
7.4. slēgt līgumus ar fiziskām un juridiskām personām par piegādēm un pakalpojumiem;
	Iebildums (VK - 20.11.2024.)
Lūdzam svītrot šo punktu, jo iestādes nolikumā nav nepieciešams pārrakstīt vispārīgas normas. Vēršam uzmanību, ka jebkurai iestādei savu funkciju izpildei ir tiesības slēgt līgumus ar fiziskām un juridiskām personām par piegādēm un pakalpojumiem, kas ir civiltiesiski līgumi, ko attiecīgi regulē speciālie normatīvie akti.
Piedāvātā redakcija
-
	Ņemts vērā
Tiesību norma ir svītrota.
	-

	9.
	Noteikumu projekts
7.5. atbilstoši kompetencei sadarboties ar valsts un pašvaldību iestādēm, nevalstiskajām organizācijām, privātpersonām, kā arī starptautiskajām un ārvalstu institūcijām vai organizācijām, tai skaitā piedalīties ārvalstu un starptautisko institūciju sadarbības projektos, programmās un pasākumos izglītības jomā;
	Iebildums (VK - 20.11.2024.)
Ievērojot to, ka termins "nevalstiskās organizācijas" nav juridisks termins, lūdzam to aizstāt ar terminu "biedrības un nodibinājumi" (attiecīgā locījumā). 
Piedāvātā redakcija
-
	Ņemts vērā
Skat. Projekta 5. punktā lietoto terminoloģiju.
	-

	10.
	Noteikumu projekts
7.6. veidot ekspertu grupas, konsultatīvās padomes un darba grupas, kā arī izstrādāt projektus centra kompetencē esošo uzdevumu veikšanai;
	Iebildums (TM - 20.11.2024.)
Lūdzam precizēt projekta 7.6.apakšpunktu, norādot, kādus projektus centram ir tiesības izstrādāt (piemēram, normatīvos aktus).
Piedāvātā redakcija
-
	Ņemts vērā
Tiesību norma ir svītrota (atbilstoši Valsts kancelejas izteiktajam iebildumam).
	-

	11.
	Noteikumu projekts
7.6. veidot ekspertu grupas, konsultatīvās padomes un darba grupas, kā arī izstrādāt projektus centra kompetencē esošo uzdevumu veikšanai;
	Iebildums (VK - 20.11.2024.)
Lūdzam svītrot minēto punktu, jo iestādes nolikumā nav nepieciešams pārrakstīt vispārīgas normas. Minētajā punktā noteikto jau paredz Valsts pārvaldes iekārtas likums.
Piedāvātā redakcija
-
	Ņemts vērā
Tiesību norma ir svītrota.
	-

	12.
	Noteikumu projekts
15.1. Ministru kabineta 2012. gada 18. decembra noteikumus Nr. 934 “Valsts izglītības attīstības aģentūras nolikums” (Latvijas Vēstnesis, 2012, 203. nr.);
	Iebildums (VK - 20.11.2024.)
Lūdzam precizēt atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 159.7. apakšpunktam, ierakstot ne tikai norādi uz noteikumu publikāciju laikrakstā “Latvijas Vēstnesis”, bet arī norādes uz noteikumu grozījumu publikācijām laikrakstā “Latvijas Vēstnesis” (attiecīgo laikraksta numuru izdošanas gadu un numuru uzskaitījumu).
Piedāvātā redakcija
-
	Ņemts vērā
-
	15.1. Ministru kabineta 2012. gada 18. decembra noteikumus Nr. 934 “Valsts izglītības attīstības aģentūras nolikums” (Latvijas Vēstnesis, 2012, 203. nr.; 2014, 216. nr.; 2016, 215. nr.; 2020, 125. nr.; 2021, 124. nr.);

	13.
	Noteikumu projekts
16. Centrs ir Valsts izglītības satura centra funkciju, pārvaldes uzdevumu, tiesību, saistību, resursu, informācijas sistēmu, mantas, finanšu līdzekļu, lietvedības un arhīva pārņēmējs.
	Iebildums (TM - 20.11.2024.)
Lūdzam svītrot šo punktu, jo tas jau ir noteikts Ministru kabineta 2024. gada 30. jūlija rīkojuma Nr. 635 "Par Valsts izglītības attīstības aģentūras pārveidošanu un Valsts izglītības satura centra un Jaunatnes starptautisko programmu aģentūras likvidāciju" 2. punktā.
Piedāvātā redakcija
-
	Ņemts vērā
Tiesību norma ir svītrota.
	-

	14.
	Anotācija (ex-ante)
1. Tiesību akta projekta izstrādes nepieciešamība
	Iebildums (VK - 20.11.2024.)
Vēršam uzmanību, ka gadījumā, ja spēkā esošā tiesību akta atzīšana par spēku zaudējušu ir paredzēta izstrādātajā tiesību akta projektā, to norāda anotācijas 1. sadaļā "cita informācija" (skat. skaidrojuma "Vadlīniju tiesību akta projekta sākotnējās ietekmes novērtēšanai un novērtējuma ziņojuma sagatavošanai vienotajā tiesību aktu izstrādes un saskaņošanas portālā" 43. lpp.).
Ievērojot minēto, lūdzam precizēt anotācijas 1. sadaļu.
Piedāvātā redakcija
-
	Ņemts vērā
Precizēta anotācijas 1. sadaļa, arī anotācijas 1.6. apakšpunktā norādot uz to, ka projektā ir ietverta norma, kas paredz atzīt par spēku zaudējušiem Ministru kabineta 2012. gada 18. decembra noteikumus Nr. 934 “Valsts izglītības attīstības aģentūras nolikums” un Ministru kabineta 2009. gada 30. jūnija noteikumus Nr. 682 “Valsts izglītības satura centra nolikums”, kā arī skaidrojot izmaiņu nepieciešamību.
	1. Tiesību akta projekta izstrādes nepieciešamība

	15.
	Anotācija (ex-ante)
1.1. Pamatojums
	Iebildums (VK - 20.11.2024.)
Ministru kabineta 2024. gada 30. jūlija rīkojuma Nr. 635 “Par Valsts izglītības attīstības aģentūras pārveidošanu un Valsts izglītības satura centra un Jaunatnes starptautisko programmu aģentūras likvidāciju” anotācijā kā viens no būtiskiem jaunās iestādes darbības principiem tika norādīts vienas pieturas aģentūras principa iedzīvināšana. Lūdzam skaidrot kā tas ir nostiprināts Valsts izglītības attīstības centra nolikumā.
Piedāvātā redakcija
-
	Ņemts vērā
Ministru kabineta 2024. gada 30. jūlija rīkojuma Nr. 635 “Par Valsts izglītības attīstības aģentūras pārveidošanu un Valsts izglītības satura centra un Jaunatnes starptautisko programmu aģentūras likvidāciju” anotācijā (turpmāk - rīkojuma anotācija) norādīts sekojošais: “Vairākas no VISC, VIAA un JSPA pamatfunkcijām attiecībā uz izglītības un jaunatnes politikas īstenošanu un efektīvu sinerģiju starp politikām - dublējas vai vērstas uz viena mērķa sasniegšanu (..). Tādējādi ir nepieciešams izvērtēt lietderīgumu šo iestāžu funkciju konsolidācijai un ar to saistīto uzdevumu izpildi stratēģiski organizēt vienā institūcijā, ievērojot vienas pieturas aģentūras principu, nevis turpināt pakalpojumu sniegšanas modeli, kurā minētās iestādes sniedz saistītus, bet sadrumstalotus pakalpojumus, kā arī veic to atsevišķu uzraudzību, tādējādi apgrūtinot mērķauditorijai saņemt iespējami kvalitatīvākus, visaptverošus un viegli pieejamus pakalpojumus vienuviet.” Reorganizācijas mērķis ir konsolidēt jaunajā iestādē Izglītības un zinātnes ministrijas īstenoto rīcībpolitiku - apvienot izglītības politiku un jaunatnes politiku, kā arī koordinēti ieviest saistītos pārvaldības un īstenošanas jautājumus, lai sekmētu pakalpojumu pieejamību vienā iestādē, ievērojot vienas pieturas aģentūras principu (skat. rīkojuma anotācijā noteikto). Skaidrojam, ka citstarp ar Projektu plānots veikt iestāžu reorganizācijas procesu pirmā posma ietvaros. Ar Projektu plānots iedzīvināt vienas pieturas aģentūras principu, jo Projektā ir veikta Valsts izglītības attīstības aģentūras un Valsts izglītības satura centra funkciju konsolidācija un paredzēts, ka ar minētajām funkcijām saistīto uzdevumu izpilde ir stratēģiski organizēta vienā iestādē.
	1.1. Pamatojums

	16.
	Anotācija (ex-ante)
1.3. Pašreizējā situācija, problēmas un risinājumi
	Iebildums (VK - 20.11.2024.)
Lūdzam papildināt anotāciju ar skaidrojumu par reālajiem ieguvumiem, kādi tiek nodrošināti konsolidējot šo divu iestāžu funkcijas, uz ko tika norādīts Ministru kabineta 2024. gada 30. jūlija rīkojuma Nr. 635 “Par Valsts izglītības attīstības aģentūras pārveidošanu un Valsts izglītības satura centra un Jaunatnes starptautisko programmu aģentūras likvidāciju” anotācijā un izziņā, pamatojot iestāžu reorganizācijas nepieciešamību.
Piedāvātā redakcija
-
	Ņemts vērā
Anotācija papildināta ar attiecīgu skaidrojumu: "Ar Projektu plānots, ka: jaunajā iestādē kā vienas pieturas aģentūrā tiks apvienotas Valsts izglītības attīstības aģentūras un Valsts izglītības satura centra funkcijas un uzdevumi, lai nodrošinātu augstas kvalitātes, pieejamus un nepārtrauktus pakalpojumus, tiks nodrošināta vienota pārvaldība, darba organizēšana un sadarbība, tiks novērsta funkciju dublēšanās; jaunā iestāde būs metodiskais centrs kvalitatīvas izglītības nodrošināšanai visās izglītības pakāpēs. Ar Projektu (konsolidējot Valsts izglītības attīstības aģentūras un Valsts izglītības satura centra funkcijas) pēc būtības plānots, ka: jaunā iestāde efektīvāk nodrošinās nozares rīcībpolitiku ietvaros noteikto funkciju īstenošanu; tiks nodrošināta labāka sinerģija starp iestāžu sniegtajiem pakalpojumiem (atbalsta sistēma bērnu un jauniešu mācīšanās pilnveidei, atbalsts pedagogu profesionālajai pilnveidei, pieaugušo izglītības kompetences centrs, profesionālās izglītības pārvaldība u.c.); mērķa grupām (skolēniem, pedagogiem, izglītības iestāžu vadītājiem, pieaugušajiem u.c.) pieejamie pakalpojumi tiks koncentrēti vienuviet (vienoti vēstījumi, vienota pieeja); būs skaidrs nošķīrums starp rīcībpolitiku plānošanu un rīcībpolitiku īstenošanu un nozares pakalpojumu sniegšanu".
	1.3. Pašreizējā situācija, problēmas un risinājumi

	17.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 20.11.2024.)
Lūdzam papildināt projekta anotāciju ar skaidrojumu, vai visas funkcijas, kuras ir ietvertas Ministru kabineta 2009. gada 30. jūnija noteikumu Nr. 682 "Valsts izglītības satura centra nolikums" 2. punktā un Ministru kabineta 2012. gada 18. decembra noteikumu Nr. 682 "Valsts izglītības attīstības aģentūras nolikums" 3. punktā ir iekļautas arī projektā. 
Piedāvātā redakcija
-
	Ņemts vērā
Projekta anotācija papildināta ar skaidrojumu: "Noteikumos Nr. 934 noteiktās Valsts izglītības attīstības aģentūras funkcijas un Noteikumos Nr. 682 noteiktās Valsts izglītības satura funkcijas Projektā ir precizētas un sagrupētas, ņemot vērā nepieciešamību tās definēt jaunās iestādes (Valsts izglītības attīstības aģentūras) funkcionālā tvērumā. Abu iestāžu (Valsts izglītības attīstības aģentūras un Valsts izglītības satura centra) funkcijas Projektā netiek reducētas".
	1.3. Pašreizējā situācija, problēmas un risinājumi

	18.
	Anotācija (ex-ante)
1.4. Izvērtējumi/pētījumi, kas pamato TA nepieciešamību
	Iebildums (VK - 20.11.2024.)
Ministru kabineta 2024. gada 30. jūlija rīkojuma Nr. 635 “Par Valsts izglītības attīstības aģentūras pārveidošanu un Valsts izglītības satura centra un Jaunatnes starptautisko programmu aģentūras likvidāciju” anotācijā kā viens no būtiskākajiem reorganizācijas pamatojumiem bija iekļauta norāde uz OECD rekomendācijām. Lūdzam papildināt anotāciju ar skaidrojumu, kā izstrādājot Valsts izglītības attīstības centra nolikumu tika nodrošināta šo rekomendāciju izpilde, kā arī lūdzam sniegt norādi uz publiski pieejamu šo rekomendāciju publikāciju.
Piedāvātā redakcija
-
	Ņemts vērā
Anotācija papildināta ar attiecīgu skaidrojumu: "Atbilstoši Ekonomiskās sadarbības un attīstības organizācijas (OECD) 2024. gadā veiktās izpētes “Enhancing the institutional capacity for education quality monitoring and school improvement support in Latvia” rezultātiem, analizējot Latvijas izglītības nozares pārraudzības aspektus, tika ieteikts apsvērt iespēju apvienot Valsts izglītības satura centru un Valsts izglītības attīstības aģentūru, lai nodrošinātu lielāku efektivitāti, politikas saskaņotību un organizatoriskās kapacitātes apvienošanu valsts politikas īstenošanai visās izglītības apakšnozarēs (turpmāk - OECD rekomendācijas). Ar Rīkojumu ir pieņemts lēmums ar  2025. gada 1. janvāri likvidēt Valsts izglītības satura centru un nodot Valsts izglītības satura centra funkcijas un uzdevumus Valsts izglītības attīstības aģentūrai, kā arī pārveidot Valsts izglītības attīstības aģentūru. Atbilstoši Rīkojumā noteiktajam un izpildot OECD rekomendācijas, Projektā ir noteiktas jaunās iestādes funkcijas un uzdevumi, kas citstarp ietver Valsts izglītības attīstības aģentūras funkcijas un uzdevumus un Valsts izglītības satura centra funkcijas un uzdevumus, tādējādi pēc abu iestāžu apvienošanas nodrošinot lielāku efektivitāti, politikas saskaņotību un organizatoriskās kapacitātes apvienošanu valsts politikas īstenošanai". Vienlaikus informējam par to, ka OECD rekomendāciju publikācija vēl nav publiski pieejama.
	1.4. Izvērtējumi/pētījumi, kas pamato TA nepieciešamību

	19.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Iebildums (VK - 20.11.2024.)
Norādām, ka atbilstoši Vadlīnijās sākotnējās ietekmes izvērtēšanai un novērtējuma ziņojuma sagatavošanai Vienotajā tiesību aktu izstrādes un saskaņošanas portālā (pieejams: https://www.mk.gov.lv/sites/mk/files/media_file/tap_anotacija_vadlinijas.pdf) norādītajam anotācijas 2. sadaļā norāda ietekmi uz sabiedrības grupām, kuras tiesiskais regulējums varētu ietekmēt, piemēram, Valsts izglītības attīstības aģentūras un Valsts izglītības satura centra nodarbinātie. Ievērojot minēto, lūdzam aizpildīt šo anotācijas sadaļu.
Piedāvātā redakcija
-
	Ņemts vērā
Aizpildīta anotācijas 2. sadaļa.
	2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	20.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Iebildums (VK - 20.11.2024.)
Lūdzam aizpildīt šo sadaļu, norādot noteikumu projekta ietekmi uz institūcijām un to funkcijām. 
Piedāvātā redakcija
-
	Ņemts vērā
Aizpildīta anotācijas 7. sadaļa.
	7. Tiesību akta projekta izpildes nodrošināšana un tās ietekme uz institūcijām

	21.
	Noteikumu projekts
 Valsts izglītības attīstības centra nolikums
	Priekšlikums (LJP - 20.11.2024.)
1) Atsaucoties uz 2024.gada 9.oktobra Jaunatnes konsultatīvās padomes sēdes protokolu, kurā minēts, ka jaunatnes vārds būs nosaukumā, lūdzam veikt nepieciešamos grozījumus, papildinot aiz vārdiem “Valsts izglītības” ar vārdiem “un jaunatnes”.
2) Noteikumu projekta pirmās sadaļas 2.punktā aicinām papildināt aiz vārdiem “valsts politiku izglītības” ar vārdiem “un jaunatnes”, pamatojoties tai skaitā uz jau augstāk minēto argumentu.
Piedāvātā redakcija
-
	Ņemts vērā
Ņemot vērā to, ka ministrija līdz 2025. gada 1. septembrim izstrādās grozījumus jau spēkā esošajā tiesību aktā “Valsts izglītības attīstības centra nolikums”, attiecīgi papildinot jaunās iestādes funkcijas un uzdevumus ar tām jaunās iestādes funkcijām un uzdevumiem, kas pēc Jaunatnes starptautisko programmu aģentūras likvidācijas tiks nodotas jaunajai iestādei, jaunās iestādes nosaukumu plānots mainīt reorganizācijas otrajā posmā. Anotācijā iekļauts skaidrojums: "Attiecīgi, ņemot vērā to, ka jaunās iestādes darbības mērķis tiks papildināts ar valsts politikas jaunatnes jomā īstenošanu tieši reorganizācijas otrajā posmā, jaunās iestādes nosaukumu plānots mainīt reorganizācijas otrajā posmā (nevis pirmajā posmā vai abos posmos) (tai skaitā, lai nenotiktu atkārtota jaunās iestādes nosaukuma maiņa īsā laika periodā, lai neveidojas lielākas administratīvās izmaksas saistībā ar dokumentu un vizuālās identitātes materiālu, kas saistīti ar jaunās iestādes identitāti, sagatavošanu u.c.)".
	 Valsts izglītības attīstības aģentūras nolikums

	22.
	Noteikumu projekts
 Izdoti saskaņā ar Valsts pārvaldes iekārtas likuma 16. panta pirmo daļu
	Priekšlikums (VK - 20.11.2024.)
Lūdzam iekļaut atsauci uz tiesību aktu (likumi.lv), tas ir, atsauci uz tīmekļvietnē likumi.lv publicēto tiesību aktu. Skat: https://vktap.mk.gov.lv/help/ka-pievienot-atsauci
Piedāvātā redakcija
-
	Ņemts vērā
-
	 Izdoti saskaņā ar Valsts pārvaldes iekārtas likuma  16. panta pirmo daļu

	23.
	Noteikumu projekts
4. Izpildot šo noteikumu 3. punktā minētās funkcijas, centrs veic šādus uzdevumus:
	Priekšlikums (VK - 20.11.2024.)
Lūdzam precizēt punktu, papildinot to ar iekšējo atsauci. Skat. https://vktap.mk.gov.lv/help/ka-pievienot-atsauci
Piedāvātā redakcija
-
	Ņemts vērā
-
	4. Izpildot šo noteikumu 3. punktā minētās funkcijas, aģentūra veic šādus uzdevumus:

	24.
	Noteikumu projekts
4.19. sadarbībā ar nozaru pārstāvjiem nodrošina profesijas standarta un tajā iekļauto profesionālās kvalifikācijas prasību izstrādes un aktualizācijas procesu no pirmā līdz astotajam profesionālās kvalifikācijas līmenim, koordinējot un sniedzot metodisko atbalstu nozaru ekspertu padomēm nozaru kvalifikāciju struktūru izstrādei;
	Priekšlikums (LDDK - 20.11.2024.)
Lūdzam precizēt funkcijas, nodrošinot 4.19. funkcijas sadalīšanu divās daļās, attiecīgi pēc būtības nostiprinot, ka funkcijas ir savstarpēji neatkarīgas. 
Nozaru ekspertu padomes norāda, ka metodiskā atbalsta sniegšana ir funkcija, par kuras īstenošanu jau divus gadus notikušas diskusijas ar ministriju un VISC un līdz ar to ilgtermiņā tās īstenošanai nepieciešams ilgtspējīgs un pastāvīgs risinājums. 
Piedāvātā redakcija
4.19. sadarbībā ar nozaru pārstāvjiem nodrošina profesijas standarta un tajā iekļauto profesionālās kvalifikācijas prasību izstrādes un aktualizācijas procesu no pirmā līdz astotajam profesionālās kvalifikācijas līmenim;
4.20. koordinē un sniedz metodisko atbalstu nozaru ekspertu padomēm nozaru kvalifikāciju struktūru un profesionālās kvalifikācijas prasību izstrādei;
	Ņemts vērā
Precizēts 4.19. apakšpunkts.
Noteikumu projekts papildināts ar jaunu 4.20. apakšpunktu.
	4.19. sadarbībā ar nozaru pārstāvjiem nodrošina profesijas standarta un tajā iekļauto profesionālās kvalifikācijas prasību izstrādes un aktualizācijas procesu no pirmā līdz astotajam profesionālās kvalifikācijas līmenim;

	25.
	Noteikumu projekts
5. Nodrošinot šo noteikumu 3. un 4. punktā minēto funkciju un uzdevumu izpildi, centrs sadarbojas ar valsts pārvaldes iestādēm, Eiropas Savienības institūciju struktūrvienībām un amatpersonām, kā arī ar juridiskām un fiziskām personām.
	Priekšlikums (VK - 09.12.2024.)
Lūdzam izvērtēt šī punkta nepieciešamību, ņemot vērā, ka minētais ir pateikts arī noteikumu projekta 7.4. apakšpunktā. Tādējādi pēc būtības noteikumu 5. punktā un 7.4. apakšpunktā ietvertais regulējums dublējas.
Piedāvātā redakcija
-
	Ņemts vērā
Svītrots 7.4. apakšpunkts. Projekta 5. punkts izteikts šādā redakcijā:
"5. Nodrošinot šo noteikumu 3. un 4. punktā minēto funkciju un uzdevumu izpildi, centrs sadarbojas ar valsts un pašvaldību iestādēm, biedrībām un nodibinājumiem, privātpersonām, kā arī starptautiskajām un ārvalstu institūcijām vai organizācijām, tai skaitā piedalās ārvalstu un starptautisko institūciju sadarbības projektos, programmās un pasākumos izglītības jomā."
	5. Nodrošinot šo noteikumu 3. un 4. punktā minēto funkciju un uzdevumu izpildi, aģentūra sadarbojas ar valsts un pašvaldību iestādēm, biedrībām un nodibinājumiem, privātpersonām, kā arī starptautiskajām un ārvalstu institūcijām vai organizācijām, tai skaitā piedalās ārvalstu un starptautisko institūciju sadarbības projektos, programmās un pasākumos izglītības jomā.

	26.
	Noteikumu projekts
5. Nodrošinot šo noteikumu 3. un 4. punktā minēto funkciju un uzdevumu izpildi, centrs sadarbojas ar valsts pārvaldes iestādēm, Eiropas Savienības institūciju struktūrvienībām un amatpersonām, kā arī ar juridiskām un fiziskām personām.
	Priekšlikums (VK - 20.11.2024.)
Lūdzam precizēt punktu, papildinot to ar iekšējo atsauci. Skat. https://vktap.mk.gov.lv/help/ka-pievienot-atsauci
Piedāvātā redakcija
-
	Ņemts vērā
-
	5. Nodrošinot šo noteikumu 3. un 4. punktā minēto funkciju un uzdevumu izpildi, aģentūra sadarbojas ar valsts un pašvaldību iestādēm, biedrībām un nodibinājumiem, privātpersonām, kā arī starptautiskajām un ārvalstu institūcijām vai organizācijām, tai skaitā piedalās ārvalstu un starptautisko institūciju sadarbības projektos, programmās un pasākumos izglītības jomā.

	27.
	Noteikumu projekts
6. Šo noteikumu 3. punktā minētās funkcijas centrs veic atbilstoši izglītības un zinātnes ministra apstiprinātajai centra darbības stratēģijai un gada darba plānam.
	Priekšlikums (VK - 20.11.2024.)
Lūdzam precizēt punktu, papildinot to ar iekšējo atsauci. Skat. https://vktap.mk.gov.lv/help/ka-pievienot-atsauci
Piedāvātā redakcija
-
	Ņemts vērā
-
	6. Šo noteikumu 3. punktā minētās funkcijas aģentūra veic atbilstoši aģentūras direktora apstiprinātajai aģentūras darbības stratēģijai un gada darba plānam.

	28.
	Noteikumu projekts
7.2. iekasēt maksu par centra sniegtajiem maksas pakalpojumiem;
	Priekšlikums (VK - 20.11.2024.)
Vēršam uzmanību, ka normatīvā akta tekstam ir jābūt lakoniskam, tostarp jāizvairās no liekvārdības. Ievērojot minēto, lūdzam precizēt 7.2. apakšpunktu.
Piedāvātā redakcija
7.2. sniegt maksas pakalpojumus;
	Ņemts vērā
-
	7.2. sniegt maksas pakalpojumus;

	29.
	Noteikumu projekts
7.9. citas centra darbību reglamentējošos normatīvajos aktos paredzētās tiesības.
	Priekšlikums (VK - 20.11.2024.)
Vēršam uzmanību, ka normatīvā akta tekstam ir jābūt lakoniskam, tostarp jāizvairās no liekvārdības. Ievērojot minēto, lūdzam precizēt 7.9. apakšpunktu.
Piedāvātā redakcija
7.9. īstenot citas normatīvajos aktos noteiktās tiesības.
	Ņemts vērā
-
	7.6. īstenot citas normatīvajos aktos noteiktās tiesības.

	30.
	Noteikumu projekts
8. Centru vada centra direktors. Centra direktors veic Valsts pārvaldes iekārtas likumā noteiktās tiešās pārvaldes iestādes vadītāja funkcijas. Centra direktoru ieceļ amatā un atbrīvo no amata izglītības un zinātnes ministrs Valsts civildienesta likumā noteiktajā kārtībā.
	Priekšlikums (VK - 09.12.2024.)
Lūdzam Valsts pārvaldes iekārtas likumam iekļaut atsauci uz tiesību aktu (likumi.lv), tas ir, atsauci uz tīmekļvietnē likumi.lv publicēto tiesību aktu. Skat: https://vktap.mk.gov.lv/help/ka-pievienot-atsauci
Piedāvātā redakcija
-
	Ņemts vērā
-
	8. Aģentūru vada aģentūras direktors. Aģentūras direktors veic Valsts pārvaldes iekārtas likumā noteiktās tiešās pārvaldes iestādes vadītāja funkcijas. Aģentūras direktoru ieceļ amatā un atbrīvo no amata izglītības un zinātnes ministrs Valsts civildienesta likumā noteiktajā kārtībā.

	31.
	Noteikumu projekts
8. Centru vada centra direktors. Centra direktors veic Valsts pārvaldes iekārtas likumā noteiktās tiešās pārvaldes iestādes vadītāja funkcijas. Centra direktoru ieceļ amatā un atbrīvo no amata izglītības un zinātnes ministrs Valsts civildienesta likumā noteiktajā kārtībā.
	Priekšlikums (VK - 20.11.2024.)
Lūdzam iekļaut atsauci uz tiesību aktu (likumi.lv), tas ir, atsauci uz tīmekļvietnē likumi.lv publicēto tiesību aktu. Skat: https://vktap.mk.gov.lv/help/ka-pievienot-atsauci

